LÉON  XIII  ET  LA  SOCIÉTÉ  SCIENTIFIQUE. 
7 
Dilectis  Filiis 
Sodalibus 
Consociationis  Bruxellensis 
a scientiis  provehendis 
Bruxellas 
Léo  pp.  xiii 
Dilecti  Filii, 
Salutem  et  apostolicam  benedictionem. 
Quod,  pontificatu  Nostro  ineunte,  de  sodalitate  vestra 
fuimus  ominati,  id,  elapso  iam  ab  institutione  eius  anno 
quinto  et  vicesimo,  féliciter  impletum  vestris  ex  litteris 
perspieimus.  In  provehendis  enim  scientiarum  studiis, 
sive  eruditorum  coetus  habendo,  sive  Annalium  volumina 
edendo,  nunquam  a proposito  descivistis,  quod  coeptum 
fuerat  ab  initio,  ostendendi  videlicet  « Nullam  inter  fidem 
et  rationem  dissensionem  veram  esse  posse  » . Benevolen- 
tiam  Nostram  ob  vestras  industrias  testarnur;  simulque 
hortamur,  ut  coeptis  insistatis  alacres,  utpote  temporum 
necessitati  opportunis  admodum.  Naturae  enim  cognitio, 
si  recto  quidem  et  vacuo  praeiudiciis  animo  perquiratur, 
ad  divinarum  rerum  notitiam  conférât  necesse  est,  divi- 
naeque  revelationi  fidem  adstruat.  Hoc  ut  vobis,  vestrâque 
opéra,  quam  multis  accidat,  apostolicam  benedictionem, 
munerum  coelestium  auspicem,  sodalitati  vestrae  amantis- 
sime  impertimus. 
Daturn  Romae  apud  Sanctum  Petrum  die  XX  Martii 
anno  MDCCCCI,  Pontificatus  Nostri  vicesimo  quarto. 
Léo  pp.  xiii. 
